Návrh
Uznesenie vlády Slovenskej republiky
č. ...
z ...

k materiálu návrh zabezpečenia koordinácie politiky súdržnosti EÚ po roku 2013 

Číslo materiálu:		
Predkladateľ:	1. podpredseda vlády a minister dopravy, výstavby a regionálneho rozvoja Slovenskej republiky 
 	
Vláda
A. 	schvaľuje 
 
A. 1. 	návrh zabezpečenia koordinácie politiky súdržnosti EÚ po roku 2013 

 
A. 2. 	ako gestora pre proces negociácie k návrhom legislatívnych a strategických dokumentov EÚ a SR pre politiku súdržnosti po roku 2013 Ministerstvo dopravy, výstavby a regionálneho rozvoja SR v spolupráci s Ministerstvom financií SR pre agendu finančného riadenia a auditu 

 
A. 3. 	ako gestora pre spracovanie a negociácie hlavného strategického dokumentu SR na využívanie štrukturálnych fondov a Kohézneho fondu EÚ po roku 2013 Ministerstvo dopravy, výstavby a regionálneho rozvoja SR 

 
A. 4. 	ako národného koordinátora pre spracovanie a negociácie hlavného strategického dokumentu SR na využívanie štrukturálnych fondov a Kohézneho fondu EÚ po roku 2013 1. podpredsedu vlády a ministra dopravy, výstavby a regionálneho rozvoja SR 
 	
B. 	ukladá 
1. podpredsedovi vlády a ministrovi dopravy, výstavby a regionálneho rozvoja SR 
B. 1. 	v spolupráci s podpredsedom vlády a ministrom financií, podpredsedom vlády a ministrom práce, sociálnych vecí a rodiny, ministrom zahraničných vecí, ministrom vnútra, ministerkou spravodlivosti, ministrom hospodárstva, ministrom školstva, vedy, výskumu a športu, ministrom zdravotníctva, ministrom kultúry, ministrom pôdohospodárstva a rozvoja vidieka, ministrom životného prostredia a vedúcim Úradu vlády vytvoriť osobitnú pracovnú skupinu na úrovni ministrov a štatutárnych zástupcov ostatných ústredných orgánov štátnej správy s cieľom koordinácie prác pri spracovaní hlavného strategického dokumentu na využívanie štrukturálnych fondov a Kohézneho fondu EÚ po roku 2013  
do 30. septembra 2011 	

B. 2. 	zriadiť pracovnú skupinu Partnerstvo pre politiku súdržnosti  
do 30. septembra 2011 	

B. 3. 	predkladať na rokovanie vlády informáciu o postupe prác pri negociačnom procese k návrhom legislatívnych predpisov a strategických dokumentov EÚ a SR k politike súdržnosti 
do 29. februára 2012 a následne polročne do 31. augusta, a to do 28. februára 2014 	
C. 	zrušuje 
 
C. 1. 	úlohu B.1. z uznesenia vlády SR č. 296 z 12. mája 2010 - rozpracovať ciele a priority Národnej stratégie regionálneho rozvoja Slovenskej republiky na úroveň LAU 1 (okres) a predložiť na rokovanie vlády do 1. januára 2012 

 
C. 2. 	úlohu B.2. z uznesenia vlády SR č. 107 z 10. februára 2010 - predkladať na rokovanie vlády správy o priebehu diskusií k budúcnosti politiky súdržnosti Európskej únie – prvá informácia do 31. decembra 2010 a následne polročne vždy k 30. júnu a 31. decembru 

Vykonajú: 	1. podpredseda vlády a minister dopravy, výstavby a regionálneho rozvoja 
podpredseda vlády a minister financií 
podpredseda vlády a minister práce, sociálnych vecí a rodiny 
minister zahraničných vecí 
minister vnútra 
ministerka spravodlivosti 
minister hospodárstva 
minister školstva, vedy, výskumu a športu 
minister zdravotníctva 
minister kultúry 
minister pôdohospodárstva a rozvoja vidieka 
minister životného prostredia 
vedúci Úradu vlády